
REFERAT

privind transmiterea din proprietatea publică a Statului Român şi din administrarea Departamentului pentru Proiecte de Infrastructură, Investiţii Străine, Parteneriat Public – Privat şi Promovarea Exporturilor în proprietatea publică a Municipiului Timişoara şi în administrarea Consiliului Local al Municipiului Timişoara, sectorului de drum DN 59A km 3+170 – 3+612
În data de 02.11.2012, Consiliul Local al Municipiului Timişoara, prin Hotărârea nr. 181, a aprobat preluarea în  administrarea Municipiului Timişoara a sectorului DN 59A km 3+170 – 3+612 din administrarea Companiei Naţionale de Autostrăzi şi Drumuri Naţionale din România SA în vederea realizării unor investiţii în Municipiul Timişoara.

De asemenea, prin HCLMT nr. 545/31.10.2013 s-a aprobat modificarea art. 1 din HCLMT nr. 181/02.11.2012, în sensul că sectorul DN 59A km 3+170 – 3+612 se preia din administrarea Departamentului pentru Proiecte de Infrastructură şi Investiţii Străine.
Prin adresa cu nr. 92/27940 din data de 20.05.2014 Compania Naţională de Autostrăzi şi Drumuri Naţionale din România SA, a solicitat emiterea unei noi hotărâri pentru modificarea HCLMT nr. 545/31.10.2013 în sensul că sectorul DN 59A km 3+170 – 3+612 va fi preluat din proprietatea publică a Statului Român şi din administrarea Departamentului pentru Proiecte de Infrastructură, Investiţii Străine, Parteneriat Public – Privat şi Promovarea Exporturilor în proprietatea publică a Municipiului Timişoara şi în administrarea Consiliului Local al Municipiului Timişoara.

Potrivit art. 3 alin. (4) din Legea nr. 213/1998 privind bunurile proprietate publică, domeniul public al comunelor, al oraselor si al municipiilor este alcatuit din bunurile prevazute la pct. III          (drumurile comunale, vicinale si strazile) din anexa si din alte bunuri de uz sau de interes public local, declarate ca atare prin hotarare a consiliului local, daca nu sunt declarate prin lege bunuri de uz sau de interes public national ori judetean.
Conform art. 22 din OG nr. 43/1997 privind regimul drumurilor, administrarea drumurilor judeţene se asigura de către consiliile judeţene, iar a drumurilor de interes local, de către consiliile locale pe raza  administrativ-teritorială a acestora. Fac excepţie sectoarele de drumuri judeţene, situate în intravilanul localităţilor urbane, inclusiv lucrările de arta, amenajările şi accesoriile aferente, care vor fi în administrarea consiliilor locale respective.
De asemenea, potrivit art. 21 alin. (2) din OG nr. 43/1997 privind regimul drumurilor, sectoarele de drumuri naţionale, incluzând şi lucrările de artă, amenajările şi accesoriile aferente, situate în intravilanul municipiilor/reşedinţelor de judeţ sunt în administrarea consiliilor locale respective.

Art. 8 alin. (1) OG nr. 43/1997 privind regimul drumurilor, precizează:
    ,,(1) Drumurile de interes local aparţin proprietăţii publice a unităţii administrative pe teritoriul căreia se află şi pot fi clasificate ca:
    a) drumuri comunale, care asigură legăturile:

    (i) între reşedinţa de comună şi satele componente sau cu alte sate;
    (ii) între oraş şi satele care îi aparţin, precum şi cu alte sate;
    (iii) între sate;
    b) drumuri vicinale - drumuri ce deservesc mai multe proprietăţi, fiind situate la limitele acestora;

    c) străzi - drumuri publice din interiorul localităţilor, indiferent de denumire: stradă, bulevard, cale, chei, splai, şosea, alee, fundătură, uliţă etc”.
Potrivit art. 12 alin. (1) din OG nr. 43/1997 privind regimul drumurilor, încadrarea unui drum din categoria funcţională a drumurilor de interes naţional în categoria funcţională a drumurilor de interes judeţean sau în categoria funcţională a drumurilor de interes local, precum şi din categoria funcţională a drumurilor de interes judeţean sau de interes local în categoria funcţională a drumurilor de interes naţional se face prin hotărâre a Guvernului, la propunerea autorităţii care urmează să îl preia în administrare.

Având în vedere procesul verbal încheiat în data de 6 mai 1997 între reprezentanţii Consiliului Local Timişoara şi reprezentanţii D.R.D.P. Timiş prin care s-au stabilit pe teren limitele sectoarelor de drum naţional care traversează şi sunt cuprinse în perimetrul construibil al municipiului Timişoara.

Ţinând cont de cele mai sus prezentate propunem spre aprobare transmiterea din proprietatea publică a Statului Român şi din administrarea Departamentului pentru Proiecte de Infrastructură, Investiţii Străine, Parteneriat Public – Privat şi Promovarea Exporturilor în proprietatea publică a Municipiului Timişoara şi în administrarea Consiliului Local al Municipiului Timişoara, sectorului de drum DN 59A km 3+170 – 3+612, conform Anexei.

